Basel-Hirzbrunnen
Hirzbrunne isch e Quardier vo dr Schwiizer Stadt Basel. Es lit am östlige Stadtrand in Chleibasel und gränzt im Norde an s Quardier Chleihüninge und die dütschi Ortschaft Weil am Rhii, im Oste an d Gmeind Rieche, im Süde an dr Rhii und im Weste an s Wettstei- und Rosedal-Quardier (Autobahn A3).

D Wiise fliesst dur s Hirzbrunne-Quardier, wo mit e chlii meh as 3 km2 s grösste Quardier vo Basel isch. Dr Name vom Quardier chunnt vom früehnere Landguet Hirzbrunne, wobii „Hirz“ e baseldütschs Wort für „Hirsch“ isch. Villicht het s Landguet zur Wirtschaft „zum Hirze“ in dr Aeschevorstadt in dr Grossbasler Altstadt ghört, oder es het dört e Quelle ge, wo Hirsch und anders Wild isch cho suffe.

Die Langen Erle 

Im Hirzbrunne-Quartier lit au dr Park Park Langi Erle. Er isch eins vo dä wenige Erholigsgebiet, wo s z Basel sälber git. Dank däm Wäldli und de vile Gärte zehlt s Hirzbrunne zu de grüenste Quardier vo Basel.

Verchehr 

Mit em Velo chunnt mä im ganze Quardier guet us. Au für zum in die andere Quardiere und ins Zentrum z fahre isch e Velo sehr braktisch. Mit em öffentlige Verchehr vo de Basler Verchehrsbdriib chunntt mä mit de Bus Nr. 34 und 31 und mit em Dram Nr. 2 und 6 ins Zentrum. Wil s Bus Depot im Hirzbrunne-Quardier lit, fahre au spoot in dr Nacht (00:30) no Bus in Richdig Hirzbrunne. Für Nachtschwärmer git s dr Nachtbus Linie D, wo ins Hirzbrunne-Quardier fahrt. D Bäumlihofstrooss und d Riechestrooss göhn quer dur s Quardier und füehren in d Innestadt und uf Rieche.

Gebäud und Sehnswürdikeite 

 Dr Badisch Bahnhof
 Dr Bäumlihof
 S Eglisee
 S Rankhofstadion
 Die Langen Erle
 Dr Dierpark Langi Erle
 S Nadurschutzgebiet Rhiihalde
 D Markuschille
 D Michaelschille
 Dr Friidhof am Hörnli
 D Sammlig Friidhof Hörnli

Weblingg 

 S Statistisches Amt vom Kanton Basel-Stadt - Quartierportrait Hirzbrunnen

Hirzbrunnen